מריאנה רוח מדבר

מריאנה רוח-מדבר שפירא (נולדה בשנת 1973) היא חוקרת תרבות וחוקרת דתות, העוסקת בתרבות הרוחנית האלטרנטיבית העכשווית, וכן באתגרים ובמפגשים של רוחניות הניו-אייג') עם הזרם המרכזי במערב ובישראל. היא ייסדה את החוג למיסטיקה ורוחניות במכללה האקדמית צפת, שהעניק תואר ראשון ייחודי זה באישור המל"ג, ועמדה בראש החוג רוב שנותיו (2013-2023). רוח-מדבר נולדה במולדובה בזמן שהייתה בשליטת ברית המועצות ומשפחתה עלתה לארץ בשנת 1974. בשנת 1994 סיימה בהצטיינות לימודי תואר ראשון במזרחנות, באוניברסיטת תל אביב, במסלול עתודה אקדמית. לאחר שירותה הצבאי כקצינת מודיעין (בדרגת סגן), בין השנים 1998–1999 למדה לתואר שני במסלול למנהיגות חינוכית יהודית במכון שכטר למדעי היהדות וסיימה בהצטיינות יתרה, ולאחר מכן למדה תלמוד בבית המדרש של מכון הרטמן. בשנת 2003 סיימה תואר שני בהצטיינות בתוכנית הבין-תחומית לפרשנות ותרבות באוניברסיטת בר-אילן. בשנת 2006 הגישה את עבודת הדוקטורט באותה מחלקה בהנחיית פרופ' משה אידל ופרופ' עדיאל שרמר, תחת הכותרת "תרבות העידן החדש (New Age) בישראל – מבוא מתודולוגי ו'הרשת הרעיונית'". בין השנים 2007–2009 השלימה לימודי פוסט-דוקטורט באוניברסיטת חיפה, בהנחיית פרופ' עפרה מייזלס מהפקולטה לחינוך. רוח-מדבר יזמה והשתתפה במיזמים אקדמיים בתחומי חקר דתות או רוחניות עכשווית, כגון הקמתו וארגונו של הכנס הישראלי השנתי לחקר רוחניות עכשווית (ICSCS, שהתקיים בין 2009-2019), והאגודה הישראלית לחקר דתות. היא לימדה במוסדות אקדמיים שונים (אוניברסיטת תל אביב, אוניברסיטת חיפה ועוד) ואף הוזמנה להקים מסלולי לימוד בתחומי התמחותה (כגון מסלול ב"רוחניות" במסגרת מ.א. ביהדות במכון שכטר למדעי היהדות, בשנים 2016-2017). היא הייתה ועודה עמיתה במכוני מחקר שונים, כגון המרכז לחקר וטיפוח רוח האדם באוניברסיטת חיפה, המעבדה לחקר תודעה ולוגיקה רכה באוניברסיטת תל אביב (ובעבר - במכון ללימודים מתקדמים של מכון שלום הרטמן). ב-2023 הקימה את "הבמה לחקר רוחניות עכשווית ואלטרנטיבית", המקיימת מפגשים מקוונים הפתוחים לקהל הרחב. במסגרת עשייתה בתחום הציבורי, היא הגישה תוכניות רדיו בנושא "האקדמיה של הרוח", וערכה עשרות רבות של "טקסי חיים". בנוסף, היא עסקה בתחומי החינוך, בעיקר חינוך יהודי, חינוך ערכי והטמעת המחשוב בחינוך. בין היתר, כתבה תוכניות לימודים והנחתה מורים בתחום מחשבת ישראל, הנחתה קהילות לומדות של טקסטים יהודיים, לימדה תנ"ך לבגרות בתיכון, הנחתה בתוכנית ההידברות בין חילונים ודתיים באוניברסיטת בר-אילן, הייתה מראשוני המנהלים של אתר האינטרנט של קרן תל"י ומנהלת תחום הרוחניות של הקרן, שימשה עוזרת המנהל של פרויקט הטמעת המחשוב בחינוך בישראל, עסקה בייעוץ והטמעה של מחשוב במערכת ההשכלה הגבוהה ובבתי ספר, ועוד. מחקריה עוסקים ברוחניות אלטרנטיבית וברוחניות יהודית עכשווית, תוך התמקדות בשאלת עיצוב השיח הרוחני והמגעים שבין הרוחניות לבין מוסדות וערכים של הזרם המרכזי. רוח-מדבר היא בוגרת תיכון הנדסאים שליד אוניברסיטת תל אביב. כיום מתגוררת בהרצליה עם אישהּ עמרי, ושתי בנותיהם – תיאה מאגיה ואניגמה דיי. תרבות העידן החדש בישראל: מבוא מתודולוגי ו"הרשת הרעיונית" (עבודת דוקטור), הוצאת בר-אילן, 2006. הודו לה' כי טוב - מבט על ישראלים (י)הודים לאור תזת מזרוח המערב". תיאוריה וביקורת 44 (גיליון נושא: הודו/ישראל), 2015, עמ' 311–325. "מתקשרת, הילרית ושמאן נפגשים אצל הרב: מפת הדרכים של היהדו (יו)ת הישראלי (ו)ת בעידן החדש", בתוך יעקב ידגר, גדעון כ"ץ, שלום רצבי (עורכים), מעבר להלכה: מסורתיות, חילוניות ותרבות העידן החדש בישראל, מסדרת נושא (7) של עיונים בתקומת ישראל. (עם ליה נאור ומשה זיידנר), "חוויות שיא חיוביות כאירועים מכוננים בחיי האדם", עיונים בחינוך 7–8, עמ' 61–73 (עם אדם קלין אורון) "'מדינת ישראל נגד הכתות': דוחות ממשלתיים בין השיח האנטי-כיתתי לשיח הציבורי הישראלי", עיונים בשפה וחברה 12.2 (2019; גיליון מיוחד בנושא "קבוצות סמכותניות (כיתות) בחברה הישראלית"): 144-126. (עם הילי רצון ורחל ורצברגר) "תנועות דתיות חדשות בישראל: נאו-שמאניזם", מרכז מיד"ע (אוגוסט 2018). (עם אדם קלין אורון) "חילוני להלכה, רליגיוזי למעשה: יחס הניו-אייג' הישראלי להלכה", סוציולוגיה ישראלית יב (1), 2010, עמ' 57–81. (עם עמרי רוח מדבר) "דלתי יצירתיות לא ננעלו: תהליך האייקוניזציה של השיר 'אם ננעלו' לרבי שלום שבזי במוזיקה הפופולרית העכשווית מפיוט תימני־מיסטי לסמל מזרחי־רוחני", בתוך תימא – כתב עת לחקר יהדות תימן ותרבותה טז (2019 – תש"ף): 298-263. "'הספסלים המכושפים' בגן הלאומי כורסי – מקרה בוחן ליצירת גאוגרפיה מקודשת אלטרנטיבית", אופקים בגאוגרפיה 97 (2019): 136—163. (עם אלי אשד) "כנענים וניאופגנים בכנען: השוואה בין שתי תנועות ישראליות במאה האחרונה", ראשית – עיונים ביהדות 6 (2022): 56-25. "ציד המכשפות מאשקלון מסופר-מחדש ברוחניות העכשווית – בין מבוכה למציאת שלל-רב", בתוך חזן, חיים, שרעבי, רחל וענבל אסתר סיקורל (עורכים). בין הזמנים – טקסט וטקס בחברה משתנה. כרמל, 2021. ע"ע 406-381. "אגדת דוד והתהום", בתוך נפש - רבעון לפסיכולוגיה, לטיפול, לטיפוח רגשי ולחינוך יצירתי 7, 2001, עמ' 11–18 (עם טל אלוהב) "המושבה ההיפית בראש פינה – ניכוס ועיצוב מבנים ואלמנטים נופיים ליצירת הווי רוחני-אלטרנטיבי", אופקים בגאוגרפיה 97 (תש"פ – 2019): 135-107. Ruah-Midbar Shapiro, Marianna, “Abracadabra! Postmodern Therapeutic Methods: Language as a Neo-Magical Tool”, in Journal for the Study of Religions and Ideologies 17.49 (Spring 2018): 3-17. “Lilith's Comeback from a Feministic Jungian Outlook: Contemporary Feminist Spirituality Gets into Bed with Lilith”, in Feminist Theology 27.2 (January 2019): 149-163. “'It's a Game Everybody's Already Playing' – Versions of the ‘Creating-Our-Reality’ Motif in the Discourse of Alternative Spiritualities”, in Journal for the Study of Religions and Ideologies 17.51 (Winter 2018): 115-133. (with Omri Ruah Midbar) “The Dynamics of a Cultural Struggle in Academia: The Case of New Age Music Research”, in Cultural Analysis – An Interdisciplinary Forum on Folklore and Popular Culture 11 (2013): 67-90. “The Sacralization of Randomness – The Theological Imagination and the Logic of Computerized Divination Rituals”, in Numen – International Review for the History of Religions 61.5-6 (2014): 619-655. (with Lila Moore) “‘Not Your Grandmother’s Bible’ – A Comparative Study of the Biblical Deluge Myth in Film”, in Religions 10.10 (2019), 542 [17 pages]. (with Nurit Zaidman) “‘Everything Starts Within’ – New Age Values, Images, and Language in Israeli Mainstream Advertisements”, in Journal of Contemporary Religion 28.3 (2013): 421-436. (with Sharon Warshawski), “Trance, Meditation and Brainwashing – The Israeli Use of Hypnosis Law and the New Religious Movements Scene”, in The Journal of CESNUR 2.4 (July-August 2018): 61-96. מדיה וקבצים בנושא מריאנה רוח מדבר בוויקישיתוף אתר האינטרנט הרשמי של מריאנה רוח מדבר מריאנה רוח מדבר, ברשת החברתית פייסבוק מריאנה רוח מדבר, באתר ResearchGate מריאנה רוח מדבר, באתר גוגל סקולר מריאנה רוח מדבר, באתר Academia.edu [1]מריאנה רוח-מדבר שפירא - קורות חיים אקדמיים מקוצרים מריאנה רוח-מדבר, הרצאה: "מתקשרת, הילרית ושמאן נפגשים אצל הרב: אקזוטיזציה של היהדות בעידן החדש", בתוך ערוץ היוטיוב, 19 בינואר 2015. פמיניזם רוחני – ראיון עם מריאנה רוח מדבר לימודי תואר ראשון במיסטיקה ורוחניות | המכללה האקדמית צפת, באתר www.zefat.ac.il Marianna Ruah-Midbar Shapiro, עבודת דוקטור: תרבות העידן החדש בישראל (מבוא מתודולוגי ו"הרשת הרעיונית"), באתר פרופ' מריאנה רוח-מדבר שפירא, ‏2021-12-09 אתר הכנסים לחקר רוחניות עכשווית, שהתקיימו באוניברסיטת חיפה shaiferaro, האגודה הישראלית לחקר דתות, באתר האגודה הישראלית לחקר דתות, ‏2015-10-24 (באנגלית) אתר המרכז לחקר וטיפוח רוח האדם - אוניברסיטת חיפה אתר המעבדה לחקר תודעה ולוגיקה רכה באוניברסיטת תל אביב דף המתאר את "הבמה לחקר רוחניות עכשווית ואלטרנטיבית" ובו גם קישורים למפגשים של "הבמה". ר' למשל התכנית לבגרות במחשבת ישראל (ממלכתי) בנושא אהבה וזוגיות במחשבת ישראל: https://pop.education.gov.il/tchumey_daat/machshevet-israel-mamlachti/high-school/teaching-materials/love-relationship. מריאנה רוח-מדבר, תרבות העידן החדש, עיונים בתקומת ישראל 7, עמ' 498-528 המאמר "מתקשרת, הילרית ושמאן נפגשים אצל הרב: היהדו(יו)ת הישראלי(ו)ת בעידן החדש", באתר kotar.cet.ac.il